open-index/open-wikipedia-markdown huggingface dataset:
Закон за постојан однос на масите

**Закон за постојан однос на масите**, познат и како **Прустов закон** - еден од основните хемиски закони. Според овој закон елементите меѓусебно се соединуваат во точно одредени и постојани масени односи кога даваат исто соединение.

Законот го дал францускиот хемичар Жозеф Пруст во 1794 година, а во 1799 година ја објавил својата хипотеза.

Од овој закон јасно произлегува дека составот на хемиските соединенија е постојан без обѕир на начинот на нивното добивање. Така на пример, водата во себе секогаш ќе содржи 8 маси на кислород на секоја маса на водород. (Ar(H)=1 g/mol, Ar(O)=16g/mol)

Иако овој закон важи за огромниот дел од соединенијата (заедно се нарекуваат далтоноиди), постои одреден број на исклучоци. Така на пример, некои соединенија на поедини метали и кислородот во зависност од условите под кои настануваат, имаат променлив состав. Во тој случја се работи за бертолоиди. Бројот на овие соединенија е занемарлив.

Категорија:Хемиски закони и правила
Педесетта македонска дивизија

мини|Извештај од штабот на 50-та дивизија до главниот штаб на Македонија, во врска со формирањето на 4, 13, и 14 бригада - фотокопија (26 септември 1944 г.)
**Педесеттата македонска дивизија на [[НОВЈ]]** била формирана на 17 септември 1944 година во селото Митрашинци кај Берово. При основањето, во нејзин состав влегле: Четвртата, Тринаесеттата и Четиринаесеттата македонска бригада. Во првата половина на октомври 1944 година, во нејзиниот состав влегле и Деветнаесетта македонска ударна бригада и Артилериската бригада, а Четвртата бригада влегла во состав на 51-та македонска дивизија.

## Команден состав
Командниот состав на дивизијата го сочинувале:
* Кирил Михајловски, командант до 3 октомври 1944 година
* Боро Милевски, командант од 3 октомври 1944 година
* Наум Веслиевски - Овчарот, командант од 6 декември 1944 година

Политички комесари биле:
* Димче Беловски, политички комесар до 3 октомври 1944 година
* Боро Чаушев, политички комесар од 3 октомври 1944 година
* Јован Ѓуровиќ, политички комесар од 6 декември 1944 година

## Борбени дејства
Во состав на Брегалничко-струмичкиот корпус, оваа бригада учествувала во борбите против германските единици на патот Валандово-Струмица-Берово. Ги ослободила Берово и Пехчево на 13 октомври, Кочани на 22 октомври, селата во долината на реката Брегалница и Штип на 8 ноември, и Свети Николе на 9 ноември. 

Во текот на борбите за ослободување на Скопје, дивизијата водела борби кај хидроцентралата Матка, а потоа го ослободила и Тетово на 19 ноември 1944 година. На 6 декември 1944 година, била расформирана, а борците биле распределени во останатите македонски воени единици. Со реорганизацијата, 51 македонска дивизија била преименувана во 50 македонска дивизија, со што го зела формациското место на веќе укинатата дивизија.

## Литература
* Марјан Димитријевски: „Македонската војска 1944-1945“, Скопје, ИНИ, 1999 г.
* *[[Македонска енциклопедија]]* (книга втора). „МАНУ“, Скопје 2009 година.

50
Шеснаесетти македонски корпус

**Шеснаесеттиот македонски корпус на [[НОВЈ]]** е формиран во првата половина на октомври 1944 година на Скопско-кумановска територија, од 42-та и Кумановската дивизија. Прв командант на корпусот бил Петар Брајовиќ, а политички комесар бил Боро Чушкар. Овој корпус бил под непосредна команда на Главниот штаб на Македонија.

## Команден состав
Командниот состав на дивизијата го сочинувале:
* Петар Брајовиќ, командант 
* Боро Чушкар, политички комесар
* Коста Јашмаков, началник на штабот

## Борбени дејства
Корпусот дејствувал на териториите Велес-Скопје-Врање, Тетово-Скопје и Крива Паланка-Страцин-Куманово. Неговата 42-ра дивизија ги напаѓала германските сили кои се повлекувале од Грција, и посебно се истакнала во борбите кај Башино Село, Нивчани, Драчево, Зелениково. Од 3 септември до 4 октомври, заедно со Шестaта македонска ударна бригада од 48-та дивизија корпусот учествувал во чистење од балистите на подрачјето  на планините Жеден, Сува Гора и Карлијак. Потоа го ослободила Велес на 9 ноември, а на 13 ноември заедно со 16-та македонска бригада од Кумановската дивизија, и со помош на вооружените жители на градот, го ослободиле Скопје.

Врз основа на наредба на Главниот штаб на Македонија од 6 декември 1944 година, корпусот е расформиран во првата половина на декември, а неговите единици формациски влегле во составот на Петнаесеттиот македонски корпус.

## Наводи

## Литература
* Марјан Димитријевски: „Македонската војска 1944-1945“, Скопје, ИНИ, 1999 г.
* *Војна енциклопедија* (книга деветта), Белград, 1975 година.

Категорија:Народноослободителна војска на Македонија
Категорија:Корпуси на НОВЈ
Масада

**Масада** ( ** „тврдина“) е древна тврдина во јужниот дел на Израел, што се наоѓа на врвот од изолирана карпа во форма на плато, на источниот дел од Јудејската пустина, крај Мртво Море, 20 километри источно од Арад.

Ирод I Големиот изградил палати за себе на планината, и ја утврдил Масада во годините меѓу 37 и 31 година п.н.е. Според Јосиф Флавиј, Опсадата на Масада од страна на трупите на Римското Царство, што се случила кон крајот на првата Еврејско-Римска војна,завршила со масовно самоубиство на 960 луѓе – сикариски бунтовници и нивните семејства кои се криеле таму.
Масада денес е едно од најпопуларните туристички места во Израел.

## Географска позиција и изглед
Карпите на источната страна на Масада се речиси 400 метри високи и се спуштаат кон Мртво Море, додека карпите на западната страна се високи околу 90 метри; што го прави природниот приод кон врвот многу тежок. Врвот на платото е рамен и со ромбоидна форма, со димензии 550 х 270 метри. Околу врвот бил изграден бедем долг 1.300 метри, со дебелина од 4 метри, на кој имало многу кули. Самата тврдина имала бројни простоии користени како магацини, цистерни за собирање дождовница, бараки, палати и оружарница. До капијата на градот воделе три тесни патеки.

## Историја
Речиси сите историски податоци за Масада, потекнуваат од историчарот Јосиф Флавиј.

## Галерија

File:Masada pillars - cmsmith nz.jpg|Северната палата
File:Masada mikve.JPG|Микве (ритуална када) во Масада
File:Masada 051013 Chapel 01.jpg|Византиска црква
File:Masada 051013 Gate 01.jpg|Западната византиска порта на Масада
File:Masada 051013 Camp F 01.jpg|Римски опсаден камп „F“ каде се гледа линијата на бедемот
File:Israel Aereal Ropeway Masada BW 1 crop.JPG|Жичарница до и од Масада


## Наводи

Категорија:Светско наследство во Израел
Категорија:Археолошки наоѓалишта во Израел
Лутеин

**Лутеинот** е ксантофил и е еден од 600-те каротиноиди во природата. Лутеинот се синтетизира само во растенијата и како и другите ксантофили го има во големи количества во листениот зеленчук, како спанаќот, кељот и жолтите моркови.

Ретината кај луѓето акумулира лутеин и зеаксантин.

Категорија:Каротиноиди
Категорија:Вторични алкохоли
Категорија:Антиоксиданси
Категорија:Прехранбени антиоксиданси
Категорија:Прехранбени бои
Калефелд

**Калефелд** () — општина во округот Нортхајм, во сојузната покраина Долна Саксонија, Германија. Се наоѓа на околу 10 километри северно од Нортхајм. Општината е составена од селата Дегероде, Еболдсхаузен, Ехте, Калефелд, Олденроде, Олдерсхаузен, Зебексен, Вестерхоф, Вирсхаузен и Вилерсхаузен.

## Наводи

## Надворешни врски

*  

Категорија:Нортхајм (округ)
Категорија:Хановер (покраина)
Јонатан Ластра

**Јонатан Ластра Мартинес** (; р.  во ) — шпански професионален друмски велосипедист, кој вози за професионалната континентална екипа .

## Достигнувања
### Велокрос

;2012-2013
: 1. 20п Национално велокрос првенство под 23 години
;2013-2014
: 1. 20п Национално велокрос првенство под 23 години

### друмски

;2013
: 1. Баскиско друмско првенство под 23 години
;2016
: 10. Копа Уго Агостони
;2018
: 9. Краен пласман Трка околу Хрватска
: 10. Гран При де Плимелек-Морбијан

## Наводи

## Надворешни врски
* 
* 
* 

Категорија:Родени во 1993 година
Категорија:Живи луѓе
Категорија:Шпански велосипедисти
Категорија:Луѓе од Билбао
Ѕвегорски манастир

**Ѕвегорски манастир** — манастир во областа Пијанец, во источниот дел на Македонија. Манастирот се наоѓа на западните падини на планината Влаина, по течението на реката Ѕвегор, покрај магистралниот пат кој води кон границата со Бугарија.

## Историја
Манастирот е изграден во 1991 година, кога била завршена и осветена манастирската црква.

## Градби
Во склоп на манастирот влегуваат црква, параклис и конак. Во дворот на манастирот има долга празнична маса, фонтана, како и камен крст. Конакот е изграден од камен и е на два ката, од кои на вториот има голема тераса. На неговиот преден ѕид има мозаик на кој е прикажана картата на Обединета Македонија. Параклисот е сместен на височинка над манастирот, а во него има слика на Свети Георги и молитва.

### Црква „Св. Илија“

Камен-темелник за изградба на црквата бил поставен на 2 август 1990 година, а истата била изградена следната година и осветена на 15 септември 1991 година од страна на тогашниот Митрополитот Брегалнички г. Стефан. Храмот не е зографисан.

## Галерија

Податотека:Црквата „Св. Илија“ во манастирот крај Ѕвегор (2).jpg|Манастирската црква
Податотека:Параклисот во манастирот крај Ѕвегор (1).jpg|Параклисот над манастирот
Податотека:Параклисот во манастирот крај Ѕвегор (2).jpg|Слика на Свети Георги во параклисот
Податотека:Крст во манастирот крај Ѕвегор.jpg|Камен крст во дворот на манастирот
Податотека:Маси во манастирот крај Ѕвегор.jpg|Празничната маса во дворот на манастирот


## Наводи

## Надворешни врски

Категорија:Ѕвегорски манастир
Категорија:Ѕвегор
Категорија:Манастири во Македонија
Категорија:Манастири на МПЦ
Категорија:Манастири во Брегалничката епархија
Ѕвегорска Сурова

**Ѕвегорска Сурова** — народен обичај во Пијанечкиот крај (денешна Општина Делчево).

Обичајот се одвива преку носењето маски, познат под името „Сурова“. Овој обичај е невообичаена процесија на културното наследство, кој води потекло од Ѕвегор.

Покрај Илинден, соборниот ден на Ѕвегор, Св. Василиј Велики - Стара Нова година е вториот голем празничен ден на жителите на Ѕвегор. Пијанечкиот обичај во ова погранично село важи за еден од најстарите обичаи.

Сè до 1950 година обичајот се изведувал во сите пијанечки населби, а по шеесеттите години опаднала неговата популарност, а обичајот се изведувал сосема срамежливо, но денес веќе доживува целосна ренесанса, со исклучок на селото Разловци. Во целиот Пијанец обичајот се изведува дење. Почнува на 13 јануари со гонење на кучињата, потоа момчињата со себе носат уште една посебно направена удиралка наречена „суроваска“, со која се „удираат“ девојките, а завршува со голем карневал и заедничка гозба. Традиционално обичајот Сурова се изведува на 14 јануари (на Св. Василиј Велики), Нова година по јулијанскиот календар. По традиција сите учесници се машки, а всушност тие со своите маски прикажуваат свадба. Присутна е и „невестата“, која е облечена во невестинска облека и прекриена со бел дувак. Покрај „невестата“ е и „младоженецот“, а нив ги следат тројца белаци, кои се облечени во бела облека и носат голем дрвен нож (сабја) познат како *кал'чка*. Неизбежен е „попот“, кој вообичаено е облечен како свештеник, во рацете носи дрвен крст и кадилница. Следуваат „мечката“, која има ѕвонец и „мечкарот“ кој ја води со јаже. Учесници се и „мајмунката“ и нејзиниот „мајмунџија“, „данокчијата“, „шеикот“, „ромите“ и „ромките“ облечени во стара изветвена облека и исцрнети со саѓи во лицата.

Сите учесници во карневалот се познати под името *суроваскари*, кои заедно со нивниот одговорен белак водат посебна грижа ниедно семејство да не биде прескокнато. Се мисли дека тие носат среќа, радост и напредок во секое домаќинство.

Како дел од народната традиција која се негува во селото Ѕвегор на празникот Свети Василиј секој жител станува рано и в раце зема метални пари и ги растресува за да се слушне нивното ѕвонење, со цел новата година да биде богата. Потоа се изведуваат уште неколку обичаи карактеристични за овој голем ден, проследени со желба за радосен живот на жителите на Ѕвегор.

Категорија:Нова година
Категорија:Македонски традиции
Категорија:Македонски народни обичаи
Категорија:Обреди
Категорија:Македонски народни верувања
Категорија:Ѕвегор
Тиамазол

**Тиамазол**, исто така познат како **метимазол**, е антитироиден лек.

## Индикации
Метимазолот се употребува во третманот на хипертироидизам, состојба која се појавува кога штитната жлезда произведува поголеми количества на тироидни хормони.

## Несакани ефекти
Најсериозен несакан ефект од употребата на метимазолот е агранулоцитоза.
## Наводи

Категорија:Имидазоли
Категорија:Неопходни лекови според Светската здравствена организација
Диазол

Поимот **диазол** се однесува на едно од двете изомерни хемиски соединенија со молекулска формула C3H4N2, кои имаат петчлен прстен кој се состои од три јаглеродни и два азотни атоми.

Двата изомери се:

*Имидазол (1,3-диазол)  Податотека:Imidazole chemical structure.png
*Пиразол  (1,2-диазол)  80px|

## Наводи
Занзибар

**Занзибар** (, ,  Zanjibār) - полуавтономна сојузна единица на Танзанија. Единицата е составена од Занзибарскиот Архипелаг, кој пак се наоѓа во Источна Африка, поточно во Индискиот Океан. Архипелагот е оддалечен 25 до 50 километри од копното на Танзанија (Тангањика). Самиот архипелаг е составен од бројни мали острови, меѓу кои најголеми се Унгуџа (главен остров, неофицијално се именува како *Занзибар*) и Пемба. Главниот град на оваа полуавтономна единица е Занзибар, кој се наоѓа на островот Унгуџа.

Главните стопански гранки на Занзибар се производството на зачини, рафија и туризмот. Меѓу бројните зачини, главни се биберот, цимет, индиски орев и каранфилче.

## Занзибар како тема во уметноста и во популарната култура
* „Занзибар или последната причина“ — книга на Алфред Андерш.
* „Занзибар“ (*Zanzibar*) — песна на австралиската рок-група „Худу гурус“ (*Hoodoo Gurus*) од 1984 година.

## Галерија

File:ZanzibarBeach.jpg|Плажа на Занзибар
File:Zanzibar from sea.jpg|Стоун Таун
File:Zanzibar sultan palace.jpg|Стоун Таун со Палатата на сулатнот
File:Zanzibar Red Colobus Monkey.jpg|Црвен колубус.
File:Zanzibarsultanpalace22.JPG|Султанова палата
File:Zanzibar east coast pristine beach.JPG|Плажа на источниот брег
File:View of ferry docked at Zanzibar Old Town's Ferry Terminal.JPG|Пристаниште во Занзибар


## Поврзано
* Танзанија

## Наводи

## Надворешни врски

* Временска прогноза за Занзибар
* Влада на Занзибар 
* Претседател на Занзибар 

*
Категорија:Поранешни колонии на Португалија
Категорија:Држави и територии настанати во 1963 година
Категорија:Поранешни султанати
Косовски заштитен корпус

**Косовски заштитен корпус** или скратено **КЗК** (албански: *Trupat e Mbrojtjës së Kosovës - TMK*) — наследничка организација на терористичката ОВК во Косово. Единицата била формирана од КФОР во 1999 година. КЗК имаше околу 5.000 припадници. Според замислата на западот, КЗК требало да помогне во деминирање и обновување на инфраструктурата на Косово, но исто така да го заштити населението. Целта на западот беше компромис за разформиранњето на терористичката ОВК, да се отстранат радикалните елементи и да служи како почесна верзија на ОВК. Брзо доаѓаа сомнежи за угледот на КЗК. Според некои извори, голем дел од припадниците на КЗК имаат учествувано во разни ликвидации, киднапирања и криминал..

Во текот на војната во Македонија во 2001 година, од Косово, околу 600 до 700 припадници на КЗК упаднаа на македонската територија во Битката за Радуша, која важи за најжестоката битка во целата војна 2001 година. Тогаш за првпат АРМ го употреби Сухои Су-25 за да ги извлечат македонските бранители кои броеаа околу 30-тина полицајци. Бројот на загинатите терористи на КЗК бил наводно огромен, според руски извори имало најмалце 100-тина загинати терористи во борбите. Постојат и претпоставки дека загубите се уште поголеми.

Тогашното Косово беше протекторат на Обединетите нации, што би значело дека Македонија е нападната фактички од нив. Токму поради таа агресија од Косово, Македонија не прогласи воена состојба.

Во 2009 година КЗК е разформирана, а голем дел од припадниците се денес дел од безбедносните сили на Република Косово.

## Поврзано

* Ослободителна војска на Косово (ОВК)
* Ослободителна Народна Армија (ОНА)
* Албанска национална армија (АНА)

## Наводи

Категорија:Ослободителна Национална армија
Категорија:Албански сепаратизам
Категорија:Албански национализам
Категорија:Терористички организации
Категорија:Тероризам во Македонија
Челопек

**Челопек** може да се однесува на едно од следниве населени места:

## Македонија
* Челопек — село во Општина Старо Нагоричане, Кумановско
* Челопек — село во Општина Брвеница, Тетовско

## Босна и Херцеговина
* Челопек — село во Општина Зворник, Република Српска

## Бугарија
* Челопек — село во Општина Враца, Врачанска област

## Србија
* Челопек — село во Општина Липљан, Косово и Метохија
* Челопек — село во Општина Пеќ, Косово и Метохија
Алексејс Сарамотинс

**Алексејс Сарамотинс** (; р.  во ) — латвиски професионален друмски велосипедист, кој вози за континенталната екипа .

Шест пати го освоил националното друмско првенство и ја претставувал својата земја на олимписките игри и светските првенства. Во 2009 година победил на Минстерланд Џиро, додека возел за Тим Десигна Кекен, што довело да се приклучи на  во 2010 година. Сарамотинс ја напуштил екипата и се приклучил на  каде останал до крајот на сезоната 2012 и се приклучил на новосоздадената екипа  за сезоната 2013.

Во октомври 2016 година, тој и колегата Матео Пелуки биле објавени како членови на екипата  за 2017.

Пред да потпише професионален договор, возел и како планински велосипедист.

## Достигнувања

;2004
: 3. Национално друмско првенство
;2005
: 1. 20п Национално друмско првенство
;2006
: 1. 20п Национално друмско првенство
: 2. Гран при Рига
: 2. Мајор куп
;2007
: 1. 20п Национално друмско првенство
: 1. Етапа 4 Трка околу Хрватска
: 2. ГП Талин-Тарту
: 2. Гран при Рига
: 3. Мајор куп
: 3. Национално хронометарско првенство
;2008
: 1. Етапа 1 Сиркут де Ардени
: 1. Етапа 3 Трка околу Словачка
: 1. Трка Ломбардија
: 1. СЕБ Тарту ГП
: 1. Скандинавска отворена друмска трка
: 2. Тур ди Финистер
: 3. Гран при Рига
: 3. Ле Самин
;2009
: 1. Гран при де ла Вил де Лијер
: 1. Дрејвенкурс Оверејсе
: 1. Минстерланд Џиро
: 1. Етапа 3 Ронд де л’Оаз
: 2. Тарту ГП
: 2. Дуо Норманд (со Сергеј Фирсанов)
: 2. Национално друмско првенство
: 2. Национално хронометарско првенство
;2010
: 1. 20п Национално друмско првенство
: 2. Национално хронометарско првенство
: 1. Гран при д’Изберг
: 1. Пирита ГП Талин VII Лаури Аус Меморијал
;2011
: 2. Национално друмско првенство
: 2. Национално хронометарско првенство
;2012
: 1. 20п Национално друмско првенство
: 2. Национално хронометарско првенство
;2013
: 1. 20п Национално друмско првенство
: 1. Тур ди Ду
: 2. Национално хронометарско првенство
: 2. Тур ди Јура
: 5. Страде Бјанке
: 9. Полинорманд
;2014
: 1. Етапа 5 (ITT) Вуелта а Бургос
: 2. Национално друмско првенство
: 2. Национално хронометарско првенство
;2015
: 1. 20п Национално друмско првенство
: 2. Национално хронометарско првенство
;2016
: 2. Национално хронометарско првенство
: 3. Класика де Алмерија
: 8. Париз-Рубе
;2017
: 1. 20п Национално хронометарско првенство

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1982 година
Категорија:Живи луѓе
Категорија:Латвиски велосипедисти
Категорија:Велосипедисти на Летните олимписки игри 2012
Категорија:Велосипедисти на Летните олимписки игри 2016
Категорија:Олимписки велосипедисти на Латвија
Мартина Хингис

[мини|Мартина Хингис на [Ролан Гарос 2016 година]]
**Мартина Хингис** (англиски: *Martina Hingis*, словачки: *Martina Hingisová* Кошице, Словачка, 30 септември 1980)  е професионален швајцарска тенисерка.
## Надворешни врски
* http://www.wtatennis.com/player/martina_hingis_225789_3491

Категорија:Живи луѓе
Категорија:Швајцарски тенисери
Категорија:Родени во 1980 година
Категорија:Луѓе од Кошице
Ослободителна војска на Косово

**Ослободителна војска на Косово** или скратено **ОВК** (албански: *Ushtria Çlirimtare e Kosovës - UÇK*) — албанска терористичка организација на Косово која со нападни врз државните органи (војска, полиција и други) и цивили се бореше за независност на Косово и Метохија од Србија и СР Југославија. ОВК односно **УЧК** се бореше исто така за отстварување на таканаречена „Голема Албанија“. Според српски и западните разузнавачки служби основна форма на финансирање на ОВК се трговијата со дрога, која изнесува најмалку половина од своите средства, а добар дел од останатите средства беа собрани преку криминални активности.

ОВК била формирана во 1994 година, а првпат во јавноста се појави во 1996 година. Целта беше независно Косово, а користиле секакви средства за вооружена борба. Дел од структурите на ОВК се обучени и тренирани од британските САС и американската ЦИА. Основач и водач на ОВК, сè до неговата смрт во 1998 година беше Адем Јашари (алб. *Adem Jashari*), а после неговата смрт Хашим Тачи (алб. *Hashim Thaçi*) до распаѓањето на ОВК во 1999 година. Оваа организација е вклучена во судири и напади врз српските цивили на Косово, пред и по окупацијата на НАТО во 1999 година..

Голем дел од структурите на ОВК учествуваа исто така и во војната 2001 година во Македонија.

## Воени злосторства
### Список на масакри извршени од терористите на ОВК
 
* Масакр во Клечка (26–27 август 1998) – 22 изгорени тела на Косовски Срби се пронајдени во импровизиран крематориум, меѓу нив и жени и деца
* Масакр на Радоњичото езеро – убиство на 34 косовски Срби, кои масакрот се фрлени во езерото
* Убиствата во Гнилане – во масовни гробници се пронајдени 80 косовски Срби во околината на Гнилане  
* Масакр во Ораховац – повеќе од 100 Срби и Роми се киднапирани, а околу 50 од нив се убиени во логори
* Масакр во Старо Грацко - ликвидирани 14 српски земјоделци
* Масовна гробница Угљаре - пронајдени 15 тела на косовски Срби
* Масакр во Волујак - масакр над 25 косовски Срби цивили

### Логори

* Логор Лапушник
* Логор Јабланица

### Трговија со органи

При крајот на Косовската војна 1999 година, неколку стотина Срби и Роми се однесени во Албанија во таканаречената „Жолта куќа“, каде откако се убиени, им ги извадија органите за да ги продават на црно.

## Поврзано

* Ослободителна Народна Армија (ОНА)
* Косовски заштитен корпус (КЗК)
* Албанска национална армија (АНА)

## Наводи

Категорија:Ослободителна Национална армија
Категорија:Албански сепаратизам во Србија
Категорија:Албански сепаратизам во Косово
Категорија:Албански национализам
Категорија:Терористички организации
Категорија:Тероризам во Македонија
Црква „Вознесение Христово“ - Градманци

**Вознесение Христово** (позната и како **Свети Спас**) — главна селска црква во селото Градманци, Општина Петровец. Црквата се наоѓа на блага височинка којашто се издига спроти селото, до која води посебен земјен пат, кој се издвојува од локалниот пат со кој селото е поврзано со Катланово.

## Поврзано
* Скопска епархија
* Градманци

## Надворешни врски

Категорија:Градманци
Градманци
Црква „Св. Богородица“ - Железнец

**Свети Богородица** — главна селска црква во селото Железнец. Црквата се наоѓа отспроти самото село, на десната страна од патот кој води кон Демир Хисар.

## Историја

Во текот на 2009 година, од црквата се украдени 17 икони, пари и текстилна стока.

## Галерија


Податотека:Викиекспедиција Железник 58.jpg|Камбанаријата на црквата со дел од селото
Податотека:Bogorodica Železnec 01.JPG|Поглед на црквата, заедно со реката Црна
Податотека:Bogorodica Železnec 04.JPG|Поглед на апсидата


## Поврзано
* Крушевско-демирхисарско архијерејско намесништво
* Сопотничка парохија
* Железнец

## Наводи

## Надворешни врски

Категорија:Железнец
Железнец
Црква „Св. Богородица“ - Доленци

**Црква „Св. Богородица“ - Доленци** може да се однесува на една од двете истоимени цркви во селото Доленци:

* Црква „Св. Богородица“ — главна селска црква;
* Црква „Св. Богородица“ — новоизградена црква на влезот во селото.
Црква „Воведение на Пресвета Богородица“ - Подгорци

**Воведение на Пресвета Богородица** — обновена црква во селото Подгорци.

## Историја

Црквата била возобновена во 1995 година на местото на стара црква, која постоела во минатото и била запалена пред крајот на отоманското владеење. Се наоѓа на самиот влез на селото веднаш до зградата на училиштето.

## Поврзано
* Струшко архијерејско намесништво
* Ложанска парохија
* Подгорци

## Наводи

## Надворешни врски

Категорија:Подгорци
Подгорци
Брезовска Река

**Брезовска Река** — река во Југозападна Македонија и притока на Црна Река. Речните води се проценува дека би можеле да послужат како извор за производство на електрична енергија.

## Течение
Течението на реката започнува на планината Лубен, по што таа поминува низ селото Брезово и продолжува до вливот во Црна Река.

## Енергетика
По течението на реката е планирана изградба на мала хидроцентрала со инсталирана моќност од 224 KW.

## Поврзано
* Брезово

## Наводи

Категорија:Реки во Македонија
Атанас Костовски

**Атанас Костовски** (Пехчево, 1 август 1938) — македонски новинар и спортски коментатор.

## Животопис
Роден е во Пехчево на 1 август 1938 година. Завршил гимназија во Кочани во 1956 година. Во периодот од 1960 до 1964 година работел во весникот „Млад борец“, а во периодот од 1964 до 2001 година во спортската редакција на Телевизија Скопје и потоа Македонската радио-телевизија. По пензионирањето во 2001 година, Костовски кратко време има работено како спортски новинар во приватната телевизија Канал 5, а неговиот глас го има позајмувано и при снимање на рекламни спотови.

Во својата кариера, Костовски има коментирано повеќе од 2500 спортски преноси. Тој известувал од осум Олимписки игри, од по 14 светски и европски првенства, пет балкански првенства, Универзијади, Средоземни игри и други настани.

## Награди
* 2023 - награда „13 Ноември“, за општествен придонес во развојот на спортскиот живот на Град Скопје во изминативе 65 години.

## Наводи

Категорија:Македонски новинари
Категорија:Македонски спортски коментатори
Категорија:Добитници на наградата „13 Ноември“
Црква „Св. Ѓорѓи“ - Зашле

**Свети Ѓорѓи** — главна манастирска црква на Зашленскиот манастир во селото Зашле. Манастирот е сместен во шума, од десна страна на пристапниот асфалтен пат, кој води до селото.

## Историја

Во втората половина на  век, манастирот бил место на дел од најжестоките битки во Брсјачката буна.

## Поврзано
* Крушевско-демирхисарско архијерејско намесништво
* Сопотничка парохија
* Црква „Св. Илија“
* Зашленски манастир
* Зашле

## Надворешни врски

Категорија:Зашле
Зашле
Малоилинска Река

**Малоилинска Река** (позната и како **Кушница**) — река во Југозападна Македонија и десна притока на Црна Река. Речните води претставуваат извор за производство на електрична енергија.

## Течение

Течението на реката започнува во североисточниот дел на Плакенска Планина, каде што таа настанува со спојување на реките: Чавдарица, Јабланица и Мирча. Понатаму, таа поминува низ селото Мало Илино и северозападно од Демир Хисар се влева во Црна Река.

## Енергетика

По течението на реката е изградена малата хидроцентрала „Кушница“ со моќност од 247,5 KW.

## Галерија


Податотека:Викиекспедиција Железник 42.jpg|Влезот на селото Мало Илино, низ кое тече реката
Податотека:Викиекспедиција Железник 46.jpg|Текот на реката


## Поврзано
* Мало Илино

## Наводи

## Надворешни врски

Категорија:Реки во Македонија
Црква „Св. Илија“ - Зашле

**Свети Илија** — главна селска црква во селото Зашле. Црквата се наоѓа на самото сретсело, издигната на една височинка. Во кругот на црквата се наоѓаат селските гробишта.

## Галерија


Податотека:Викиекспедиција Железник 71.jpg|Поглед на црквата со нејзината камбанарија
Податотека:Викиекспедиција Железник 69.jpg|Апсидата на црквата


## Поврзано
* Крушевско-демирхисарско архијерејско намесништво
* Сопотничка парохија
* Црква „Св. Ѓорѓи“
* Зашле

## Надворешни врски

Категорија:Зашле
Зашле
Категорија:Дела на Дебарската школа
Тончи Хуљиќ

**Тончи Хуљиќ** (29 октомври 1961) — хрватски музичар, текстописец и музички продуцент.

## Животопис
Анте "Тончи" Хуљиќ својата кариера ја започнува во доцните 1970-ти како основач и член на поп бендот Далматински Магазин (подоцна преименуван во Магазин). Бендот постепено изгради репутација како еден од најпопуларните и најтрајните хрватски поп бендови, со репертоар и музички аранжмани под влијание на далматинската народна музика.

Во 1990 година, по распадот на Југославија, Хуљиќ беше меѓу првите хрватски музичари кој воведе елементи на народната музика од другите поранешни југословенски републики во неговиот репертоар. Иако многу рок критичари го обвинија Хуљиќ за покренување на турбо фолкот во хрватската музика, Магазин стана веројатно најпопуларната музичка група во Хрватска во тоа време. Нејзината популарност продолжува низ републиките од поранешна Југославија.

Во тоа време, Хуљиќ ги покажува и своите менаџерски способности и ја основа издавачка куќа Тоника, која е меѓу највлијателните во Хрватска. Хуљиќ исто така има напишано многу популарни мелодии за хрватскиот пијанист Максим Мрвица, како што се "Нострадамус" и најголемиот хит на Максим, "Хрватски рапсодија".

Првиот соло албум на Хуљиќ се вика "Waterland". Хуљиќ беше еден од судиите на втората сезона на Икс-Фактор Адриа.

Категорија:Хрватски музичари
Категорија:Живи луѓе
Категорија:Родени во 1961 година
Бабинска Река

**Бабинска Река** (позната и како **Базерничка Река** или **Мала Река**) — река во Југозападна Македонија и десна притока на Црна Река. Речните води се богати со охридска пастрмка со црвени точки. Тие исто така претставуваат извор за производство на електрична енергија.

## Течение

Реката извира на Плакенска Планина, на надморска висина од 1.902 м. Нејзиното течение понатаму се спушта по падините на планината, поминува низ селата Базерник и Бабино, по што се влева во Црна Река.

## Рибарство

Бабинска Река е богата со охридска пастрмка со црвени точки. Во атарот на селото Бабино се наоѓа истоимениот рибник „Бабино“. Рибникот е сместен меѓу два зелени речни брега, каде што извира вода со капацитет од 30 до 200 литри л/с. Неговиот капацитет е годишно производство на пастрмка од 80.000 кг. Рибникот претставува туристичка атракција во демирхисарскиот крај и е посетуван особено во летниот период.

## Енергетика

По течението на реката е изградена малата хидроцентрала „Мала Река“ со моќност од 270 KW.

## Галерија



Податотека:Бабинска Река 2.jpg|Течението на Бабинска Река
Податотека:Викиекспедиција Железник 110.jpg|Малата хидроелектрана „Мала Река“ изградена на реката
Податотека:Бабинска Река.jpg|Течението на Бабинска Река



## Поврзано
* Базерник
* Бабино

## Наводи

## Надворешни врски

Категорија:Реки во Македонија
Категорија:Базерник
Категорија:Бабино
Категорија:Географија на Демир Хисар
Црква „Св. Никола“ - Бабино

**Свети Никола** — главна селска црква во селото Бабино. Црквата се наоѓа на неколку стотини метри по селото, од десната страна на патот кој води кон селото Базерник, на возвишение коешто се издига над селото.

Околу црквата се наоѓаат и самите селски гробишта, кои се сместени на мала површина и има гробови дури и до самата црква. Низ самите гробишта и дворот на црквата тече мал поток.

## Историја

Црквата била подигната и осветена во 1858 година, што може да се забележи и од натписот над влезниот портал на западната фасада.

Била насликана триесет години по нејзината изградба, нешто што се забележува од ктиторскиот натпис над западната врата, во кој е запишано дека фрескоживописот бил завршен на 11 јуни 1888 година. Камбанаријата на црквата била изградена во 1922 година.

Во текот на 2014 година, од црквата се украдени 18 икони, мал сребрен крст и пари.

## Архитектура

Камбанаријата на црквата има шестаголна основа.

## Галерија


Податотека:Викиекспедиција Железник 111.jpg|Гробови во црковниот двор
Податотека:Викиекспедиција Железник 112.jpg|Згуснат распоред на селските гробишта
Податотека:Викиекспедиција Железник 113.jpg|Поглед на гробиштата, заедно со руиниран помошен објект
Податотека:Викиекспедиција Железник 114.jpg|Гробиштата и малиот поток низ нив


## Поврзано
* Крушевско-демирхисарско архијерејско намесништво
* Сопотничка парохија
* Бабино

## Наводи

## Надворешни врски

Категорија:Бабино
Бабино
Категорија:Дела на Дебарската школа
Црква „Св. Никола“ - Вирово

**Свети Никола** — главна селска црква во селото Вирово. Црквата се наоѓа во средишниот дел од селото. Околу црквата се наоѓаат селските гробишта.

## Историја

Над влезната порта е запишано дека црквата е од 1999 година, но истата постоела и претходно.

## Галерија


Податотека:Викиекспедиција Железник 120.jpg|Гробиштата во кругот на црквата
Податотека:Викиекспедиција Железник 121.jpg|Гробови во црквата
Податотека:Викиекспедиција Железник 123.jpg|Помошен објект во црквата
Податотека:Викиекспедиција Железник 124.jpg|Дел од црквата


## Поврзано
* Крушевско-демирхисарско архијерејско намесништво
* Сопотничка парохија
* Вирово

## Наводи

## Надворешни врски

Категорија:Вирово
Вирово
Категорија:Македонската архитектура во 1999 година
Мери Рид

**Мери Рид** (околу1690-1721) позната и како **Марк Рид**, е англиски пират. Таа и Ани Бони се двете најпознати жени пирати на сите времиња; и единствените две жени за кои со сигурност се знае дека се осудени за пиратство во почетокот на 18 век, во времето на Златното доба на пиратството.

## Животопис
Мери Рид е родена околу 1691 година, како вонбрачно дете во Англија. Нејзината мајка била вдовица на морски капетан. Датумот на раѓање е спорен меѓу историчарите. Мајката на Мери ја облекувала како машко откако починал нејзиниот постар брат, Марк. Ова го правела за да продолжи да ја прима финансиската помош од мајката на сојот починат сопруг. Мери облечена како момче, се вработила како слуга кога била тинејџерка, а подоцна нашла работа на брод.

Се приклучила на британската војска, и се борела преоблечена како маж. Но, подоцна се вљубила во еден фламански војник, со кого се венчала и заедно држеле гостилница во Холандија. По смртта на нејзиниот сопруг, Мери повторно се облекла како машко и се пријавила во војска. Но, бидејќи во тој период било мир, Мери се качила на брод и заминала за Кариби.

## Пиратство

Бродот во кој била Мери бил преземен од пирати, кои ја присилиле да им се приклучи. Во 1720 година, се приклучила на екипата на пиратот Џон „Калико Џек“ Ракам, каде била и Ани Бони, кои мислеле дека Мери е машко. На 22 август 1720 година, тие тројца го украле бродот *Вилијам* од пристанипте во Насау.

Ани Бони ѝ открила на Мери Рид дека е женско, по што и Мери кажала дека е женско. Но, Ракам не знаел дека Мери е женско и бил љубоморен, сметајќи дека Ани и Мери се во љубовна врска. Бони му кажала дека Мери Рид е женско.

## Затвор
На 15 ноември 1720 година, капетанот Џонатан Барнет, кој ловел пирати, го заробил екипажот на Ракам, додека пиеле рум со друг екипаж, на западниот брег на Јамајка. Пиратите биле пијани, па само двете жени со уште еден пират се бореле. Екипажот на Џонатан Барнет ги надвладал жените, и така екипажот на Ракам бил заробен.

Судењето на пиратите завршило со смртни пресуди, кои се однесувале и на Ани Бони и Мери Рид. Но, жените пирати избегнале бесење со тоа што се повикале на законот кој дозволувал да се одложи пресудата доколку се бремени.

Се знае дека Мери Рид умрела од треска о затворот. Закопана е на 28 април 1721 година, и тоа е запишано во документите на црквата Света Катерина, на Јамајка. Но, не постои запис за закоп на нејзино бебе, што може да значи дека умрела пред породување или за време на породување.

## Надворешни врски

* General History of the Pyrates
* Mary Read article at woa.tv
* 

## Наводи

Категорија:Родени во 1685 година
Категорија:Починати во 1721 година
Категорија:Луѓе од Лондон
Категорија:Пирати
Роландо Мандрагора

**Роландо Мандрагора** (роден на 29 јуни 1997 година, во Неапол) — италијански фудбалер, играч од средниот ред на .

## Технички одлики
Флексибилен играч од средниот ред кому природна му е левата нога, физички цврст и има добра техника, игра главно пред одбраната.

## Клупска кариера
Мандрагора израснал играјќи за младинскиот тим на Џенова, а своето деби за првиот тим во Серија А го направил на 29 октомври 2014 година, на возраст од 17 години и 4 месеци, во натпреварот Џенова-Јувентус (1-0) во кои добил шанса од тренерот Гасперини да започне како стартер. Својата прва сезона како професионалец ја завршил со пет настапи во лигата.

На 24 јули 2015 година официјално се преселил во Пескара во Серија Б, на позајмица со право на откуп и можен контра свој во корист на *грифоните*. Дебитирал во Серија Б, на 11 септември 2015, во натпреварот Пескара - Перуџа (2-1) на Стадионот Адриатико. На 19 јануари 2016 година, официјално Јувентус го купил Мандрагора за 6 милиони €, но играчот останал во Пескара до крајот на сезоната. На 30 април се здобил со фрактура на метатарзална коска во десната нога во првенствениот натпревар против Виртус Ентела, поради што морал предвреме да ја заврши сезоната со 26 настапи во лигата и еден во купот.

На почетокот на следната сезона Мандрагора му се приклучил на Јувентус, но поради повредата од претходната сезона бил опериран во август а прогнозите најавувале 3 до 4 месеци пауза. Тој се вратил на тренинзите во јануари, а своето деби за Јувентус го направил на 23 април 2017 влегувајќи од клупата за резерви на местото на Клаудио Маркизио во победата со 4-0 над Џенова.

На 5 август 2017, Мандрагора бил позајмен на Кротоне до крајот на сезоната 2017-2018.

## Репрезентативна кариера
Дебитирал за италијанската репрезентација под 21 година на 12 август 2015 година, на возраст од 18 години, во пријателскиот натпревар Унгарија-Италија (0-0), одигран во Телки.

## Клупска статистика
*Статистиката е ажурирана на 13 јули 2016*.

## Титули
#### Јувентус
*** [[Серија А]]** (1) : 2016-2017
*** [[Фудбалски куп на Италија|Куп на Италија]]** (1) : 2016-2017

## Наводи

## Надворешни врски

*Роландо Мандрагора на soccerway
*Роландо Мандрагора на transfermarkt

Категорија:Живи луѓе
Категорија:Италијански фудбалери
Категорија:Фудбалери на ФК Џенова
Категорија:Фудбалери на ФК Пескара
Категорија:Фудбалери на ФК Јувентус
Категорија:Фудбалери на ФК Кротоне
Категорија:Фудбалери на ФК Удинезе
Категорија:Фудбалери на ФК Торино
Категорија:Фудбалери на ФК Фјорентина
Категорија:Фудбалери во Серија А
Категорија:Родени во 1997 година
Црква „Св. Ѓорѓи“ - Брезово

**Свети Ѓорѓи** — македонска православна црква во непосредна близина на селото Брезово. Црквата се наоѓа на возвишение коешто се издига над селото од југозападната страна.

## Поврзано
* Крушевско-демирхисарско архијерејско намесништво
* Сопотничка парохија
* Брезово

Категорија:Брезово
Брезово
Категорија:Дела на Дебарската школа
Црква „Св. Петка“ - Вирово

**Света Петка** — македонска православна црква во селото Вирово, сместена во горниот дел на селото.

## Архитектура

Градбата на црквата е со четириаголна основа и истата е покриена со ќерамиди. Ѕидовите се обоени со бела боја, а над влезната порта и страничниот прозорец на десната страна се повлечени кафеави лакови, над кои се исцртани кафеави крстови. Непосредно од десната страна на црквата се наоѓа камбанаријата, којашто има примитивен облик и претставува вертикално поставена четириаголна рамка со ѕвоно прикачено на нејзината горна страна.

## Поврзано
* Крушевско-демирхисарско архијерејско намесништво
* Сопотничка парохија
* Вирово

## Надворешни врски

Категорија:Вирово
Вирово
Катленбург-Линдау

**Катленбург-Линдау** () — општина во округот Нортхајм, во сојузната покраина Долна Саксонија, Германија. Се наоѓа на околу 10 километри југоисточно од Нортхајм и 20 километри североисточно од Гетинген.

Катленбург-Линдау била создадена на 1 март 1974 година од поранешните самостојни општини Катленбург-Дум, Гилерсхајм, Берка, Елферсхаузен, Вахенхаузен, Зутероде и Линдау. Со исклучок на Линдау, кој припаѓал на округот Дудерштат (со тоа дел од областа Ајхсфелд), овие општини биле дел од округот Нортхајм.

Институт за истражување на сончевиот Систем „Макс Планк“ (*Max-Planck-Institut für Sonnensystemforschung*) се наоѓал во Линдау од 1946 до 2014 година, кога бил преместен во Гетинген. До јуни 2004 година бил познат како Институт за аерономија.

## Општински единици

* Берка
* Елферсхаузен
* Гилерсхајм
* Катленбург
* Линдау
* Зутероде
* Вахенхаузен

## Знаменитости

* Катленбург: замок по кого е именувано и самото место
* Линдау: Мусхаус (*Mushaus*) и стара воденица „Мордмиле“

## Цркви

* Црква на Крстот (лутеранска црква, Линдау)
* Црква „Св. Петар и Павле“ (католичка црква, Линдау)
* Црква на Светото Срце (католичка црква во Катленбург)

## Познати луѓе

* Август Бојерман (1867-1930) — германски политичар
* Михаел Критер (р. 1963) — ракометар
* Франц Милер-Дарс (1890-1976) — член на СС

## Партнерства

*  Бинау, Германија

## Наводи

## Надворешни врски

* Официјална страница

Категорија:Нортхајм (округ)
Категорија:Хановер (покраина)
Обид за државен удар во Турција (2016)

На 15 јули 2016, се случил **обид за државен удар во Турција** започнат од група воени службеници. Обидот за државен удар е потврден од страна на турскиот премиер Бинали Јилдирим и претседателот Реџеп Таип Ердоган.

Претседателот Ердоган ги повика луѓето да излезат на улиците против обидот за државен удар.

## Заднина
Од основањето на турската модерна држава па навака, вооружените сили на Турција извршиле три државни удари, во 1960, 1971 и 1980, а во 1997 година интервенирале преку војниот меморандум. Војската во Турција, од историска перспектива е гледана како заштитник на државата и начелата кој ги воспоставил Мустафа Кемал Ататурк, иако години пред ударот во 2016 година, особено после аферата Егенекон, се сметало дека цивилни службеници почнале да воспоставуваат доминација над војската.

## Наводи

Категорија:Воени удари во Турција
Категорија:Судири во 2016 година
Категорија:2016 во Турција
Фенофибрат

**Фенофибрат** е лек од класата на фибрати. Се употребува за намалување на нивоата на холестерол кај луѓе се ризик од кардиоваскуларно заболување. Како и другите фибрати ги намалува нивоата на липобелковините со мала (LDL) и многу мала густина (VLDL) како и на триглицеридите, а ги зголемува нивоата на липобелковините со голема густина (HDL). Се користи сам или заедно со статини во третманот на хиперхолестеролемија и хипертриглицеридемија.

Фенофибратот се користи од 1975, и е еден од најчесто препишуваните фибрати.

Категорија:Фибрати
Категорија:Пролекови
Категорија:Карбоксилатни естри
Црква „Св. Пантелејмон“ - Согле

**Свети Пантелејмон** — главна селска црква во велешкото село Согле, Македонија.

## Местоположба

Црквата е сместена на влезот на селото, покрај регионалниот пат 2336. Околу нејзе се сместени новите христијански гробишта во селото.

## Историја

Во 1960-тите години кога истражувачот Јован Трифуноски бил во селото, забележал дека новите христијански гробишта биле создадени во источниот дел на селото, каде подоцна ќе биде изградена црквата.

Темелите на црквата ги осветил свештеникот Ристо Наумовски на 11 јули 1990 година.

## Архитектура
### Фрескоживопис

Била фрескоживописана од Новица Трајковски од Скопје.

## Галерија


Податотека:Црквата во Согле.jpg|Поглед на црквата
Податотека:Камбанарија на селската црква во Согле.jpg|Камбанаријата на црквата
Податотека:Селските гробишта во селото Согле.jpg|Селските гробишта во црковниот двор


## Поврзано
* Велешко архијерејско намесништво
* Богомилска парохија
* Согле

## Наводи

## Надворешни врски

Согле
Категорија:Македонската архитектура во 1990 година
Црква „Вознесение Христово“ - Мренога

**Вознесение Христово** (позната и како: **Свети Спас**) — главна селска црква во селото Мренога, во Општина Демир Хисар, Македонија. Црквата се наоѓа на почетокот на селото, од левата страна покрај патот.

Се работи за средновековна црква, која веројатно била изградена во текот на - век.

## Архитектура

Градбата на црквата има четириаголен облик и е покриена со ќерамиди. Камбанаријата е со четириаголна основа и на секоја од четирите страни во горниот дел има отвори со правоаголен облик и полукружен горел дел.

## Галерија


Податотека:Викиекспедиција Железник 138.jpg|Камбанаријата на црквата заедно со помошен објект
Податотека:Викиекспедиција Железник 141.jpg|Поглед на самата црква


## Поврзано
* Крушевско-демирхисарско архијерејско намесништво
* Сопотничка парохија
* Мренога

## Наводи

## Надворешни врски

Категорија:Мренога
Мренога
Црква „Св. Атанасиј“ - Слоештица

**Свети Атанасиј** — гробјанска селска црква во селото Слоештица, во Општина Демир Хисар, Македонија. Црквата се наоѓа на почетокот на селото, од левата страна покрај патот. Околу црквата се наоѓаат и самите селски гробишта, како и гробот на родниот слоештанец Петре М. Андреевски.

## Архитектура

Градбата на црквата има четириаголен облик и е покриена со ќерамиди. Камбанаријата е со четириаголна основа и се издига од ќерамидите над влезната порта. Во дворот на црквата се сместени селските гробишта, каде што покрај левата страна на црквата се наоѓа гробот на македонскиот писател Петре М. Андреевски.

## Галерија

;Гробот на Андреевски

Податотека:Викиекспедиција Железник 147.jpg|Гробот на Андреевски
Податотека:Викиекспедиција Железник 148.jpg|Гробот на родителите на Андреевски
Податотека:Гробот на Петре М. Андреевски.JPG|Гробот на писателот, заедно со неговиот споменик


;Гробиштата и црковниот двор

Податотека:Викиекспедиција Железник 145.jpg|Поглед на црквата со гробиштата
Податотека:Викиекспедиција Железник 146.jpg|Помошен објект во црквата
Податотека:Викиекспедиција Железник 149.jpg|Страничен поглед на црквата со гробиштата
Податотека:Викиекспедиција Железник 150.jpg|Поглед на гробиштата


## Поврзано
* Крушевско-демирхисарско архијерејско намесништво
* Сопотничка парохија
* Слоештица

## Надворешни врски

Категорија:Слоештица
Слоештица
Парадоксите на Зенон

**Парадоксите на Зенон** се философски проблеми за кои се смета дека ги осмислил грчкиот философ Зенон од Елеја (490-430 п.н.е.) за поддршка на доктрината на Парменид дека движењето не е ништо друго освен илузија. 

Парадоксите на Зенон ги збунуваат и ги инспирираат филозофите, математичарите, физичарите повеќе од две илјади години. Најпознати се таканаречените „аргументи против движењето“, опишани во делото „Физика“ на Аристотел.

## Парадокси на движењето

### Ахил и желката
мини|Растојание наспроти време, под претпоставка дека желка трча со половина од брзината на Ахил
лево|мини|Ахил и желката

Замислете дека Ахил се трка со желка. Ахил трча 10 пати побрзо од желката, но тргнува од точката A, 100 метри зад желката која се наоѓа во точката K_1 (бидејќи е побавна, на желката ѝ е дадена предност). За да ја престигне желката, Ахил мора прво да стигне до точката K_1 . Но, кога Ахил ќе стигне во точката K_1, желката веќе поминала 10 метри и стигнала до точката K_2. Сега Ахил треба да истрча до точката K_2, но како и претходно, додека тој помине 10 метри, желката ќе помине еден метар и таа ќе биде во точката K_3 . Постапката продолжува индуктивно, па желката секогаш ќе има предност пред Ахил, без разлика на тоа колку е мала таа предност. Според ова, Ахил никогаш не може да ја стигне желката.

A----------------------------K_1----------------K_2---K_3

### Парадокс на дихотомија
мини|Дихотомија

Замислете предмет што треба да стигне од точката A до точката B. За да стигне до точката B, предметот прво мора да стигне до точката B_1 која е на средина меѓу точките A и B. Но, пред да стигне до точката B_1, предметот мора да стигне до точката B_2, која се наоѓа на половина пат меѓу точките A и B_1 итн. Така, за кој било природен број n, пред да стигне предметот до точката B_n, тој мора прво да стигне до точката B_{n+1}, која е на половина пат од точките A и B_n. Според сето ова, движењето никогаш не може ни да започне.

A-----B_3-----B_2-----------B_1-------------------------B

### Парадокс на стрелата
мини|Стрелата

Замислете дека една стрела постојано лета нанапред во текот на одреден временски интервал. За време на секој момент од тој временски интервал, невозможно е стрелата да се движи, бидејќи моментот има траење 0, а стрелата не може да биде на две места во исто време. Според тоа, во секој момент стрелата е неподвижна, што значи стрелата е неподвижна во целиот временски интервал.

## Наводи

Категорија:Математички парадокси
Категорија:Парадокси
Диосмектит

**Диосмектитот** е природен силикат на алуминиумот и магнезиумот кој се користи како интестинален адсорбент во третманот на некои гастроинтестинални заболувања. Тој е нерастворлив во вода. При предозирање може да доведе до опстипација.

Категорија:Лекови